Α.Σ. Βολίς Κάτω Γαρούνας

Ο Αθλητικός Σύλλογος «ΒΟΛΙΣ» Κάτω Γαρούνας, γνωστός και ως ΑΣ Βολίδα Μέσης, ιδρύθηκε το 1963 και αναγνωρίστηκε ως επίσημο αθλητικό σωματείο στις 16 Απριλίου 1964.Τόπος ίδρυσης του σωματείου είναι η Κάτω Γαρούνα του Δήμου Αχιλλείων Κέρκυρας.Έχει χρώματα το κίτρινο και το μαύρο και έμβλημα ένα δαφνοστεφανωμένο πορτραίτο αθλητή.

Εκτός του ποδοσφαίρου διαθέτει και τμήμα πετοσφαίρισης ανδρών και γυναικών.

Τμήμα ποδοσφαίρου 

Από την πρώτη κιόλας χρονιά της ίδρυσής του μετέχει στα ποδοσφαιρικά πρωταθλήματα της Ε.Π.Σ. Κέρκυρας.Την δεκαετία του 2000 άρχισε να ξεχωρίζει και να πρωταγωνιστεί στα τοπικά πρωταθλήματα.Την περίοδο 2006-07 κατέκτησε το πρωτάθλημα της Ε.Π.Σ. Κέρκυρας και προβιβάστηκε για πρώτη φορά στη Δ΄ Εθνική. Την περίοδο 2007-08 κατέκτησε το Κύπελλο Κέρκυρας, νικώντας στον τελικό τον Κρόνο Αργυράδων με 1-0 καθώς και το Σούπερ Κύπελλο της Ένωσης, επικρατώντας του πρωταθλητή Όλυμπου Κέρκυρας με σκορ 3-2. Το 2008-09 τερμάτισε 4η στο πρωτάθλημα Δ΄ Εθνικής, κατέκτησε το Κύπελλο Κέρκυρας και έφτασε στον τελικό του Κυπέλλου Ελλάδος Ερασιτεχνών. Το 2009-10 κατέλαβε την 6η θέση στον όμιλό της αλλά λόγω οικονομικών προβλημάτων αποχώρησε από το επόμενο πρωτάθλημα και επέστρεψε στο πρωτάθλημα της Ε.Π.Σ. Κέρκυρας για το 2010-11.

Γήπεδο-εγκαταστάσεις 
Ως το 1994 η ομάδα δεν είχε δικό της γήπεδο. Το έτος αυτό απέκτησε γήπεδο στην Κάτω Γαρούνα, στο οποίο αγωνίστηκε έως το 2002. Έπειτα μετακόμισε στους Καστελλάνους Μέσης Κέρκυρας, στο Αθλητικό Κέντρο του Δήμου Αχιλλείων, το οποίο διαθέτει γήπεδο με χλοοτάπητα και κερκίδες 480 καθήμενων θεατών.

Κυπελλούχος Ελλάδος

Το 2008-09 ήρθε η πρώτη πανελλήνια διάκριση για την ομάδα, αφού κατέκτησε το Κύπελλο Ερασιτεχνών Ελλάδος επικρατώντας στον τελικό του Ασπρόπυργου με 4-3, έπειτα από ένα συγκλονιστικό τελικό που διεξήχθη στο Μεσολόγγι, στις 29 Μαΐου 2009. Στην πορεία της προς τον τελικό η Βολίδα απέκλεισε κατά σειρά τις ομάδες:  

Θεσπρωτός Ηγουμενίτσας (εκτός): 3-0   
Μακεδονικός (εντός): 2-1 (παράταση) 
Ρήγας Φεραίος (εντός): 2-0   
Βελούχι (ουδέτερο): 5-1
Εθνικός Γαζώρου (ουδέτερο): 1-1 (7-6 πέναλτι) 

Στον τελικό, που είχε συγκλονιστική εξέλιξη, προηγήθηκε με 1-0 και 2-1 στο ημίχρονο και με 3-1 στο ξεκίνημα του β΄ ημιχρόνου. Αν και ισοφαρίστηκε με 3-3 στο 87΄, βρήκε το κουράγιο να αντεπιτεθεί και να κερδίσει πέναλτι στο 89΄, το οποίο μετέτρεψε σε γκολ ο Στ. Σπίνουλας. Η εξέλιξη του σκορ: 

01΄: Σπύρος Σπίνουλας 1-0
26΄: Φώσκολος 1-1
45΄: Πελάης 2-1
50΄: Πετρόγιαννης 3-1
55΄: Φόσκολος 3-2
87΄: Προβίδας 3-3
89΄: Σταμάτης Σπίνουλας 4-3

Σύνθεση Βολίδας: Αβραμιώτης, Σκολαρίκης Κ., Νικολόπουλος (69΄ Μεσημέρης), Πετρόγιαννης, Σπίνουλας Στ., Δούσης, Σκολαρίκης Γ., Μαθιουδάκης (53΄ Ευθυμίου), Σπίνουλας Σπ., Μπλάνος (77΄ Σκολαρίκης Π.), Πελάης.

Η ομάδα

 ΠΡΟΕΔΡΟΣ: Γιάννης Βαρότσης
 ΠΡΟΠΟΝΗΤΗΣ: Ρομπέρτο Μπολάνο
 ΒΟΗΘΟΣ ΠΡΟΠΟΝΗΤΗ: Πέτρος Πανδής
 ΠΟΔΟΣΦΑΙΡΙΣΤΕΣ
 ΤΕΡΜΑΤΟΦΥΛΑΚΕΣ
 Ιωσήφ Ζάχος
 Γιώργος Τσιουτσιουλικλής
 ΑΜΥΝΤΙΚΟΙ
 Βασίλης Πετρόγιαννης
 Ανδρέας Δούσης
 Κώστας Σκολαρίκης
 Σπύρος Μεσημέρης
 Χρήστος Αρμένης
 Ζαχαρίας Γκόρος
 Γιάννης Βασιλάκης
 Θανάσης Μακρής
 ΜΕΣΟΙ
 Βαγγέλης Βρακάς
 Αλέξανδρος Σουπιώνης
 Θεόδωρος Λέισος
 Γιώργος Σκολαρίκης
 Προκόπης Πάγκαλης
 Βασίλης Καλιακμάνης
 Γρηγόρης Στρατηγός
 Γιάννης Μαθιουδάκης
 ΕΠΙΘΕΤΙΚΟΙ
 Σπύρος Σπίνουλας
 Πέτρος Σκολαρίκης
 Νότης Κοντοθανάσης
 Ιουλιανός Πελάης
 Δημήτρης Τσίτσας
 Κώστας Γκερέκος
 Γρηγόρης Σιούτης

Τίτλοι

Κύπελλο Ερασιτεχνών Ελλάδος (1): 2009
 Πρωτάθλημα Ε.Π.Σ. Κέρκυρας (1): 2006-07
 Κύπελλο ΕΠΣ Κέρκυρας (3): 2007-08,2008-09,2009-10
 Φιναλίστ Κυπέλλου ΕΠΣ Κέρκυρας (3): 2003-04,2006-07,2017-18
 Σούπερ Κύπελλο ΕΠΣ Κέρκυρας (2): 2008,2009
 Φιναλίστ Σούπερ Κυπέλλου ΕΠΣ Κέρκυρας (2):2007,2010

Στη Δ΄ Εθνική 

 2007-08: 11η θέση (41 βαθμοί)
 2008-09: 4η θέση (60 βαθμοί)
 2009-10: 6η θέση (54 βαθμοί)

Τμήμα πετοσφαίρισης 
Το τμήμα πετοσφαίρισης ανδρών και γυναικών αγωνίζεται στις διοργανώσεις της ΕΣΠΕΔΕ.

Παραπομπές

Εξωτερικοί σύνδεσμοι 

 http://www.corfucorner.gr/portal/dethniki/volida

Αθλητικοί σύλλογοι Κέρκυρας
Ιδρύσεις αθλητικών συλλόγων το 1963
Ποδοσφαιρικές ομάδες Ελλάδας
Ελληνικοί σύλλογοι πετοσφαίρισης
Σωματεία Ε.Σ.ΠΕ.Δ.Ε.